Patkul

**Patkul** (*Patkull*, *Pattkul*, *Pattkull*) on baltisaksa aadlisuguvõsa.

Selle perekonna esindajana on esmamainitud 1385. aastal Liivimaa ordu vasalli Andreas Patkullet. 15. sajandi alguses elas Riia toomhärra ja hilisem Rooma paavsti Martinus V kammerteener Andreas Patkul (1397–1429). 1441. aastal esmamainitud Eywalt Patkulist pärinesid kõik hilisemad Patkulite suguvõsa harud.

1635. aastal sai Jürgen Patkulli ja Gertrud von Zwiefelni (Zweiffeln) poeg, ooberstleitnant Georg (Jöran) Patkull (surn. 1676) Rootsi aadlitiitli ja immatrikuleeriti Rootsi rüütelkonda aadlisuguvõsana nr 237. Sellest harust pärineb ka 1716. aastal Rootsi vabahärratiitli saanud haru nr. 131.

Perekonnale kuulus hulk mõisu Eesti ja Läti territooriumil, nende hulgas Liivimaal Patküla (*Owerlack*), Vaidava, Jaunkalpene (*Jaunkalpen*), Ķieģeļi (*Kegel*), Lakstene (*Hohenheide*), Podzēni (*Podsem*), Patkule (*Gilsen*), Pociemsi (*Posendorf*), Rozbeķi (*Rosenbeck*), Kūdums (*Kudum*), *Rosenblatt*, *Karlen*, Vecate (*Alt-Ottenhof*) ja Eestimaal Ääsmäe (*Essemäggi*), Eivere (*Eyefer*), Rägavere (*Raggafer*), Tohisoo (*Tois*), Ämari (*Habbinem*), Põriki (*Porrik*), Nehatu (*Nehhat*), Illuste (*Illust*) ja Paatsalu (*Patzal*) mõisad.

## Suguvõsa liikmeid

*Wolter Patkull (surn. ~1569), Liivimaa Pociemsi mõisnik
*Johann von Patkul (sündis 1596), Rootsi sõjaväelane (ooberstleitnant), Patküla, Jaunkalpene ja Pāpēni mõisnik
*From(m)hold von Patkul, Rootsi rittmeister, Rootsi aegne Paide asehaldur
*Ewolt von Patkul (suri enne 1647), Lihula linnusepealik
*Friedrich Wilhelm von Patkul (1604–1666), Rootsi sõjaväelane
*Georg Patkull (surn. 1676) (rootsi k. Göran Patkull),  Rootsi sõjaväelane (ooberstleitnant) 
*Henrik Patkull (1607–1683),  Rootsi sõjaväelane (ooberst), Pociemsi mõisaomanik
*Patrik Patkull (1629–1686),  Rootsi sõjaväelane (ooberst)
*Heinrich von Patkul (suri pärast 1679), Rootsi sõjaväelane (leitnant), Võnnu kreisi maakohtunik, Liivimaa maanõunik, Liivimaa Kalnamuiža, Sproģi, Rozbeķi mõisnik
*Georg Reinhold von Patkul (1657–1723), Rootsi sõjaväelane, Jönköpingi lääni maapealik, aastast 1716 introdutseeritud Rootsi rüütelkonda nr 131 all, kui vabahärra Patkull von Posendorf (Pociems)
*Johann Reinhold von Patkul (1660–1707), Liivimaa aadlitegelane, Rootsi võimu mõisate reduktsiooni vastase liikumise juht ning Rootsi vastase Poola-Saksimaa ja Moskva tsaaririigi sõjalise liidu organisaator, hukati riigireetmise eest rattaletõmbamisega 1707. aastal
*Johann von Patkul, Rootsi sõjaväelane (kapten)
*Gustav Magnus von Patkul,  Rootsi sõjaväelane (kapten), 1710–1723  Liivimaa maanõunik, Rozbeķi mõisnik
*Henrik Johansson Patkull, Rootsi sõjaväelane (ooberstleitnant), abiellus Vendela Rosenbergiga
*Karl Gustav von Patkul (1686–1750), Rootsi ja Venemaa sõjaväelane (polkovnik), Liivimaa maanõunik
*Dietrich Friedrich von Patkul (surnud 1710), Tallinna asekuberner 1709 (Eestimaa kindralkuberner Nils Strombergi asendaja Tallinnas) 
*Wilhelm von Patkul, Rootsi ja Venemaa sõjaväelane (major),  Liivimaa Lakstene ja Patkule mõisnik
*Heinrich Gustav von Patkul (1698–1778), 1742–1747 Liivimaa maamarssal, 1750–1765 Liivimaa maanõunik, Liivimaa Rozbeķi, Drabeši mõisnik
*Reinhold Ludwig von Patkul (1730–1801) (vene *[[:ru:Паткуль, Рейнгольд Людвиг|Рейнгольд Людвиг Паткуль]]*), Venemaa kindralmajor, esimene Püha Georgi ordeni 4. klassi kavaler
*Jakob Johann von Patkul (1757–1811), Eestimaa poliitik, Eestimaa kubermangu aadlimarssal 
*Woldemar von Patkul (1782–1855), Venemaa sõjaväelane (jalaväekindral), Tallinna komandant (1828–1854), sõjakuberner 1854 ja aukodanik.
*Rudolf von Patkul (1800–1856), Eestimaa rüütelkonna peamees 1836–1842
*Alexander von Patkul (1817–1877), Venemaa jalaväekindral ja kindraladjutant, Venemaa keisri Aleksander II lapsepõlvesõber

## Vaata ka
*Patkuli trepp

## Viited

## Kirjandus
* August Wilhelm Hupel: "Materialien zu einer liefländischen Adelsgeschichte, nach der bey der letzten Matrikul-Commission angenommenen Ordnung. Nebst andern kürzern Aufsätzen etc.". Der Nordische Miscellaneen, Volumes 15-17, Riga: Hartnoch, 1788, lk 282–287 Andmed ESTERis 
* Ernst Heinrich Kneschke: Neues allgemeines deutsches Adels-lexicon, Band 7, Leipzig: Friedrich Voigts Buchhandlung, 1867 lk 65–66
* Genealogisches Handbuch der baltischen Ritterschaften, Teil 2 Estland, Bd. 1, Görlitz, 1930, lk 177–183, Parandused lk 35
* Genealogisches Handbuch der Oeselschen Ritterschaft, 1935, lk 549–550
*Gustaf Elgenstierna,  Den introducerade svenska adelns ättartavlor. Stockholm P. A. Norstedt & Söners Förlag, Stockholm 1930, s. 659-660, Patkull nr 237
*Gustaf Elgenstierna,  Den introducerade svenska adelns ättartavlor. Stockholm P. A. Norstedt & Söners Förlag, Stockholm 1930, s. 660-661, Patkull von Posendorff nr 131
## Välislingid

* Patkulite aadlivapid Ajalooarhiivis
*Patkull nr 237, www.adelsvapen.com
*Patkull von Posendorff nr 131, www.adelsvapen.com